ปกติเป็นคนที่ปจด.มาไม่ค่อยตรง แต่ครั้งที่แล้ว มา11พ.ย 19ธ.ค. มีเพศสัมพันธ์กับแฟน4ม.ค สดแต่หลั่งนอก ไม่ได้กินยาคุมฉุกเฉิน จนตอนนี้ยังไม่มีวี่แววที่ปจด.จะมา แต่มีตกขาว ปวดหัวนิดๆ ไม่มีลักษณะอาการที่เหมือนคนท้องเลยนะคะเท่าที่เราสังเกตมา หรือเป็นเพราะความเครียดที่เดือนนี้ปจด.ยังไม่มาเลยทำให้ปจด.มาช้าคะ
สวัสดีค่ะ หากประจำเดือนมาวันที่ 11 พ.ย. และ 19 ธ.ค. ก็ถือว่ามีระยะห่างระหว่างรอบประจำเดือนที่ยังปกติดีส่วนการมีเพศสัมพันธ์ในวันที่ 4 ม.ค. โดยใช้วิธีการหลั่งนอกนั้น ก็จะมีโอกาสตั้งครรภ์ได้ประมาณ 4%-22%ดังนั้น หากในตอนนี้ ประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ สำหรับอาการตกขาว ปวดหัว อาจเป็นอาการก่อนการมีประจำเดือนมาก็ได้ค่ะ